Turen til Tjekkiet bød på flere dages svævveflyvning og mange nye udfordringer. De mest rutinerede piloter, Jens Ehlers fra Blokhus og Thomas Nymark fra Aalborg, gennemførte en 500 km opgave der bestod i at passere tre fastlagte punkter i terrænet og vende tilbage til udgangspunktet. På turens sidste dag fløj alle fem piloter samme opgave på lidt over 300 km, og de nåede hastigheder på mellem 85 og 105 km/t, hvilket nærmer sig niveauet i nationale konkurrencer. For to af deltagerne, Ole Borup fra Storvorde og Poul Guldbæk fra Gistrup, var det tilmed første gang det lykkedes at tilbagelægge denne afstand. Fra august vil medlemmerne igen være hjemme og forsøge at udnytte de høstede erfaringer fra klubbens faste plads ved Ferslev.

Referat:
Fem medlemmer af Aalborg Aero tog i juli på ferie i Tjekkiet og kom hjem med flere personlige rekorder.